
VERTĖJO ŽODIS 


Mes beveik neturime, ne tik savos, bet 
ir verstinės, religinės literatūros vaikams. 
Tasai trūkumas pas mus labai jaučiamas. 
Vaikų katechizacijos ir pamokų mokyklose 
nepakanka tikybiniam jaunųjų auklėjimui. 
Reikia turėti ir atatinkamų skaitymų. 
Tas reikalas ir paskatino pateikti mažie- 
siems skaitytojams apsakymėlių, kuriuos 
labai mėgsta Anglijos katalikų vaikai. 
Į šitą pirmąją knygutę paimta keturi ap- 
sakymėliai iš knygos „True stories for 
first communicants“. Tą knygelę parašė 
Nėtre Dame vienuolė, kuriai ilgus metus 
teko rengti berniukus ir mergaites prie 
Pirmosios Komunijos. Iliustravo — W. 
Pippet. 

Knygutės įvade Tėvas V. Roche, 
S. J. rašo, kad autorė vengia nenaturalaus 
taktų kraipymo ir baisių pasakų, kurių 
dažnai pasigauna net ir dievoti žmonės, 

norėdami įdiegti vaikams pagarbos tiky- 
bai. „Jokiam vaikui nereikės įrodinėti, 
kad šitie apsakymėliai paimti iš tikro gy- 
venimo. Jų tikrumas savaime jaučiamas 
iš pasakojimo tiesumo ir nuoširdumo. Jie 
yra perdaug objektingi, perdaug papras- 
tai nupasakoti, kad atrodytų esą vaizduo- 
tės kūriniai. Vaikai yra ypatingai jautrūs 
tam, kas liečia realybę ir tikrą tiesą apie 
Dievą. Panaudojant lakią fantaziją ir 
įmantrius prasimanymus, dažnai nepade- 
dama tikybai, greičiau ji diskredituojama 


jauniems protams... — Ar jis buvo tik- 
ras vyras? — klausia mažas berniukas 
prieš paimdamas sau pavyzdžiu kokį 
šventąjį. 


Verčiant buvo kuo arčiausia laiko- 
masi angliškojo teksto. Tik matų viene- 
tai pritaikyti mūsų sąlygoms. Be to, pir- 
mo apsakymėlio pavadinimas pakeistas 
iš „Reggie“ į „Kaziuką“, nes tas vardas 
mažai tėra žinomas Lietuvoje. 

K. B. 

Kaunas, 27. IV. 1932 


Kaziukas 


Keletas metų atgal, didelėje vienuo- 
lyno mokykloje galima buvo pamatyti 
linksmas būrys vaikų, kurie rengėsi 
prie savo Pirmosios Komunijos. To- 
kie dar mažutėliai jie atrodė. Iš viso 
buvo devyni berniukai ir septynios mer- 
gaitės; jauniausias vos šešerių, vyriau- 
sias aštuonerių metų amžiaus. Nors jie ir 
tebebuvo dar tokie jaunučiai, bet jie ren- 
gėsi labai rimtai. Visi stengėsi papuošti 
savo širdeles gražiomis gėlėmis, kad pa- 
tiktų Mažajam Kūdikiui Jėzui. 

Dažnai jie atbėgdavo į mokyklą pra- 
nešti Sesutei, kad radę naują gėlytę sa- 
vo širdelėms papuošti. Vienas praneša: 
„Sesut, eidamas į mokyklą, daviau 10 
centų neturtingam vaikui“. Kitas vėl pri- 
sipažįsta: „Sesut, savo mylimiausią žais- 
lą daviau broliukui pažaisti“. Arba, štai, 
pats mažiausias rimtai sako: „Sesut, per 

visą pamoką nė karto nesidairiau'! Ir: Ž 


taip toliau, nes kiekvienas jų norėjo, kad 
Sesutė žinotų, kaip labai jis ar ji sten- 
giasi. > 

Pirmoji Komunija buvo paskirta kovo 
mėnesio dvidešimt penktai dienai, per 
gražiąją Apreiškimo šventę, Visas ren- 
gimasis pabaigtas, Jau iš vakaro kiekvie- 
na mažoji siela buvo nuplauta Brangiuo- 
ju Kristaus Krauju. Ir štai išaušo didy- 
sis rytas. Toks gražus pavasario rytas. 
Vienas po kito atvyko į mokyklą ir vaikai. 
Mergaitės turėjo baltas sukneles su bal- 
tais, kaip sniegas, šydais (velionais) ir ro- 
žių vainikėliais ant galvučių. Berniukai 
taip pat apsidarę gražiais rūbeliais. Kiek- 
vienas vaikas, atėjęs į klasę, ramiai at- 
sisėdo į savo kėdutę, laukdamas, kol visi 
susirinks ir susitvarkys. 

Vienas mažas berniukas  persiauda- 
mas susitepė pirštus ir pasiprašė Sesutės 
leisti jam nusiplauti rankas. - „Negaliu gi 
eili prie Šventosios Komunijos nešvariais 
pirštais, ar ne, Sesut"'? tarė jis išeidamas. 
Deja! nei Sesuo nei jis pats nenujautė, 
kiek jam tas rankų plovimas kaštuos. 

Beplaudamas rankas, berniukas pa- 
matė ant prausyklos puodelį. Jis ramiai 
nusišluostė rankas. Paskui, nieko negal- 
vodamas, prisipylė į puodelį vandens ir iš- 
gėrė ilgą, gaivinantį gurkšnį. Padėjęs puo- 
delį, greitai grįžo pas kitus ir patenkintas 
atsisėdo į savo kėdę. Už poros minučių kaž- 
kas pabeldė į klasės duris ir pašaukė Sese- 
tį. Tai būta tarnaitės. Atėjusi pasakyti 
Seseriai, kad ji, tarytum, buvo pastebėjusi 
mažą berniuką geriant vandens. Tarnaitė 
pridūrė, kad negali to tikrai tvirtinti, gal, 
jai tik taip buvo pasirodę. Sesers širdis 
nuliūdo. Argi tai galėjo būti teisybė? Su- 
grįžusi pas vaikus, ji ramiai paklausė: „Gal 
kuris nors berniukas užsimiršo ir atsigėrė 
vandens?" 

Nelaimingas mažasis Kaziukas! Akies 
mirksnyje jam dingtelėjo į galvą mintis apie 
lai, ką jis buvo padaręs. Atsiminus, kilo 
ir pagunda nepasisakyti. Bet tik vienai 
akimirkai. Ne, jis bus geras! Baltas, kaip 
ir jo drabužėliai, ir jis visas drebėdamas pa- 


"žvelgė į Sesutę. „O, Sesut, aš padariau 


— aš visai nė nepagalvojau. O, Sesut, kas 
man daryti?" Švelniai apkabinusi kūdikį, 

Sesuo stengėsi jį nuraminti, sakydama, kad 
jam teks iki rytojaus palaukti. Bet nelai- 
mingasis berniukas atrodė lyg be sąmonės, 
negalėdamas suprasti, ką reiškia Sesers 
žodžiai. 

Pagaliau, sustoję į eiles, vaikai nuėjo į 
koplyčią. Kaziukas klūpojo šalia Sesers. 
Kokios buvo jo mintys, kai jis klūpojo to- 
je gražioje koplyčioje, stebėdamas kunigą 
ir klausydamas malonių giesmių? Štai, su- 
skambėjo varpeliai Pakylėjimui. Netrukus 
vaikai ėmė garsiai kalbėti trumpus „aktus 
prieš Šventąją Komuniją". Ilgai laukiamas 
momentas atėjo. Iš lengvo ir pagarbiai ma- 
žieji pakildavo prie krotelių — visi, išsky- 
+us Kaziuką. Tiktai tuomet jis suprato, ką 
padaręs — Kūdikėlis Jėzus negali įžengti 
ijo širdelę. Visi Jį priims, tik jis vienas pa- 
liktas. Nelaimingas Kaziukas, jis pratrūko 
gailiomis ašaromis. Garsus vaiko kukčio- 
jimas pripildė visą koplyčią. Reikėjo jis 
išvesti, kad netrukdytų kitiems. 

Visą tą dieną jis drauge su kitais daly- 
vavo žaidimuose ir pasilinksminimuose. Bet. 
koks liūdnas buvo jo veidelis tarp kitų, ku- 
rių širdelės kupuliavo ramybe. ir laime, 

Tačiau kitą rytą labai anksti, kai vi- 
si jo mažieji vakarykščiai draugai dar te- 
bebuvo savo lovose, Kaziuko tėveliai vėl 
jį atsivedė į vienuolyną. Šiandien nebuvo 
nei muzikos nei giesmių. Muziką tejautė 
Kaziuko širdis, kai, pagaliau, pirmą kartą 
įžengė į ją Kūdikėlis Jėzus. Kaip daug Ka- 
ziukas turėjo Jam pasakyti: apie ilgas pa- 
sirengimo savaites ir paskui apie kartų nu- 
sivylimą vakardieną. Todėl, kaip laimins, 
gas jis buvo dabar, ir kaip greitai tas laikas“ 
bėga. „Savo kalbą su Jėzum teks man baig- 
ti, einant namo"! — pamąstė Kaziukas. 
Tačiau, nei jis nei jo draugai niekuomet ne- 
užmirš, kad reikia „pasninkauti nuo vidur- 
nakčio". 

Šv. Gerardas Majella 


Gal jau būsite girdėję apie nuostabų 
šventąjį, šv. Gerardą Majellą: kaip jis visą 
savo gyvenimą praleido darydamas gera; 
kaip gydė ligonius; kaip jo dėka blogieji 
žmonės imdavo gailėtis savo nuodėmių ir 
vėl virsdavo geri. Jis labai mylėjo Kristų, 
tabernakule esantį. Ir Dievas jį labai my- 
lėjo, nes išklausydavo visus jo prašymus. 

Ir šv. Gerardas buvo kadaise mažas 
berniukas, kaip bet kuris jūsų; tik jisai bu- 
vo italiukas. Jis gimė gražiame Italijos 
miestelyje, vardu Muro. Jo tėvas buvo 
siuvėjas ir siuvo drabužius to miestelio gy- 
ventojams. Šventojo tėvas buvo geras vy- 
ras; jis mylėjo Dievą ir norėjo, kad ir jo 
vaikai, užaugę, būtų geri katalikai. Dievas 
davė jam tris vaikelius: dvi mergaites ir 
vieną berniuką, Gerardą, patį jauniausią. 
Gimusį Gerardą tą pat dieną tėvas nunešė į 
katedrą pakrikštyti, norėdamas, kad vaikas 

išsyk pasidarytų Dievo kūdikiu, Ir moti- 
na, kuri labai mylėjo savo sūnelį, labai juo 
rūpinosi. Vos tik pradėjusį kalbėti ji 
ėmė mokyti tarti šventuosius Jėzaus ir Ma- 
tijos Vardus. Motina pastebėjo, kad, kaip 
tik ji imdavo pasakoti savo dukrelėms apie 
Dievą ir Jo Šventą Motiną, Gerardas tuo- 
jau palikdavo žaislus, ateidavo ir ramiai 
atsisėsdavo šalia jos. Joms besimeldžiant, 
ir Gerardas, būdavo, sudeda savo ranku- 
tes ir judina lūpeles, lyg ir norėdamas tarti 
maldos žodžius, 

Kartą, kai Gerardui sukako treji ar 
ketveri metai, jis išgirdo savo motiną pasa- 
kojant sesutėms apie Jėzų, gyvenantį ta- 
bernakule, bažnyčioje. Motina sakė, kaip 
dažnai Jis esti ten paliekamas vienas per 
ištisas valandas. Tačiau Jėzus niekuomet 
nepavargsta laukdamas mūsų atsilankant, 
To pakako Gerardui. Tyliai jis išsprūdo iš 
kambario, pro priemenės duris, ir tekinas 
pasileido gatve į bažnyčią. Bažnyčios durys 
buvo atdaros. Jis įėjo į bažnyčią ir perėjo 
pačiu jos viduriu iki didžiojo altoriaus laip- 
telių. Čia jis atsiklaupė, kalbėdamas į Jė- 
zų, savo rankeles sudėjęs, akutes įbedęs į 

tabernakulo dureles. Pora valandų praėjo, 
o jis vis dar ten tebeklūpojo. Žmonės ste- 
bėjosi, matydami tokį mažą vaikutį ten 
beklūpantį. Tačiau niekas jo netrukdė. 

Tuo tarpu tėvas ir motina ir draugai— 
visi ieškojo Gerardo. Gerardas dingo! Kur 
jis galėtų būti? Pagaliau jo motina nuėjo 
į bažnyčią paprašyti pagalbos iš Švenčiau- 
sios Panelės, kuri ir pati buvo trims die- 
noms praradusi savo Sūnų. Įsivaizduokite 
motinos nusistebėjimą, kai, įžengusi į baž- 
nyčią, ji pamatė savo dingusį kūdikį, pas- 
kendusį maldoje ant altoriaus laiptų. 

Iš džiaugsmo sušukusi, ji puolė prie jo, 
paėmė jį ant rankų ir parsinešė namo. „Kur 
£i buvai visą tą laiką, Gerardai'7 — ji pa- 
klausė. 2 

— Tiktai bažnyčioje, mamyt, — jis 
atsakė. — Nenorėjau, kad Mažasis Jėzus 
būtų vienas paliktas. 

Po to dažnai Gerardas pasprukdavo iš 
namų, bet visuomet jis galima buvo rasti 
pas altorių, kalbantis su Jėzum., Jis nie- 
kuomet nesijausdavo toks laimingas, kaip 
kalbėdamas su Jėzum bažnyčioje. 

Kartą jis sugrįžo namo su mažu duonos 

„Nulipk, Mažutėli. Aš jau čia“, 

kepaliuku, kurį atidavė motinai. Motina 
paklausė jį, kas jam davė tą kepaliuką. Jis 
atsakė gavęs iš gražios ponios bažnyčioje. 
Panašiai įvyko keletą kartų. Jo sesuo 
Brigita įsismalsino sužinoti, kas taip rūpi- 
nasi jos broliuku. Vieną dieną ji ėmė sekti 
broliuką iš tolo. Įsivaizduokite jos nusi- 
stebėjimą, kai pamatė, kad Gerardas, nuė- 
jęs į bažnyčią, atsistojo ties gražia statula 
Panelės Švenčiausios su Kūdikėliu Jėzum. 
Gerardas, sustojęs, pažvelgė į viršų ir tarė: 
„Nulipk, Mažutėli. Aš jau čia". Vos Ge- 
rardas ištarė tuos žodžius, įvyko nuostabus 
dalykas. Šventasis Kūdikis jau stovėjo 
šalia jo. Sesuo, pažvelgusi į statulą, pama- 
tė, kad Panelės Švenčiausios rankos tuš- 
čios. Jėzus pabučiavo mažąjį Gerardą 
ir kalbėjosi su juo. Paskui, padavęs jam 
mažą baltą kepaliuką, vėl sugrįžo į Savo 
Švenčiausios Motinos glėbį. 

Brigita greitai nubėgo namo pasakyti 
motinai apie jos matytą nepaprastą stebu- 
klą. Geroji motina dėkojo Dievui, kad Jis 
devė jai sūnų, kuris buvo tiek patinkamas 
Dievui, jog leido jam pažaisti su Kūdikėliu 
Jėzum. 

Gerardas, kiek paūgėjęs, didžiai pano 
ro priimti brangųjį Jėzų Šventoje Komuni- 
joje. Jis matė, kaip jo vyriausia, dvylikos 
metų, sesuo priėjo prie Pirmosios Švento- 
sios Komunijos. Tais laikais nebuvo to pa- 
pročio, kad labai maži vaikai priimtų Kri- 
sitų. Jie turėjo laukti dvylikos ar trylikos 
metų amžiaus. Tuo tarpu Gerardui dar ne- 
buvo sukakę nė pilnų septynerių metų. 
Daug kartų jis prašė motiną leisti, bet ji 
tik nusišypsodavo ir sakydavo jam dar kiek 
luktelti, 

Vieną dieną per šv. Mišias Gerardas 
žiūrėjo, kaip žmonės eina prie krotelių. Jis 
pasijuto negalįs ilgiau laukti. Jam atrodė, 
kad Jėzus jį šaukia. Pamaldžiai sudėjęs 
rankutes, jis nuėjo prie krotelių ir atsiklau- 
pė tarp dviejų ponių. Kunigas nulipo nuo 
altoriaus, laikydamas rankose Mūsų Vieš- 
patį, Priėjęs prie krotelių pradžios, jis 
ėmė dalinti Šventą Komuniją kiekvienam 
atsiklaupusiųjų. Vis arčiau ir arčiau slin- 
ko kunigas prie tos vietos, kur klūpojo Ge- 
rardas. Jau du tepasiliko; jau vienas, ir 
štai kunigas ties Gerardu. Gerardo širdis 
smarkiai plakė; jis vos begalėjo alsuoti. 

Kunigas pažvelgė į mažąjį berniuką. Pama- 
męs, kad vaikas prisiartino prie krotelių 
su motina, aplenkė jį, padavė Šventąją Ko- 
muniją kitai poniai ir sugrįžo pas altorių. 
Gerardas, pramerkęs akis, pamatė Kristų 
ji aplenkiant. Išsyk smarkiai pravirko, at- 
sistojo, išbėgo iš bažnyčios ir nuskubėjo 
namo. Pasiekęs savo mažytį kambarėlį, 
jis parpuolė ant grindų ir verkė, tarytum, 
jo širdelė būtų plyšusi, 

Motina išgirdo apie visą įvykį iš vie- 
nos kaimynės, kuri tuo metu buvo bažny- 
čioje. Pagaliau, gerokam laikui praėjus, 
zulipo žemyn ir Gerardas. Jo akys buva 
patinusios nuo verksmo. Motina nieko ne- 
klausinėjo. Švelniai pabučiavusi, stengėsi 
ji pralinksminti ir priversti galvoti apie ką 
kitą. 

Pusę po septynių vakarą, kaip papra- 
stai, jis nuėjo miegoti. Motina, jį apklosčiu- 
si, nulipo žemyn. Kai motina išėjo iš kam- 
barėlio, Gerardas ir vėl ėmė tyliai verkti. 
Tada įvyko nuostabus dalykas. Iš tos vie- 
tos, kur gulėjo Gerardas, pamatė dangų. 
Jam atrodė, kad jis žiūri tiesiai į dangų, 
į Mažojo Jėzaus namus. Kai gulėdamas 

žiūrėjo į viršų ir meldė sau didžiosios ma- 
lonės, kurios taip geidė, jis pamatė atsive- 
riant dangų. Gražus arkangelas, šv. My- 
kolas, skrido iš viršaus į jį, nešdamas ran- 
kose Šventąją Ostiją. Akies mirksnyje jau 
jis buvo atsiklaupęs. Šv. Mykolas prisiarti- 
no prie Gerardo ir laimingam kūdikiui ant 
liežuvio padėjo jojo mylimąjį Jėzų. 

Tuo būdu, iš pačių didžiojo šventojo 
Mykolo rankų Gerardas priėmė savo Pir- 
mąją Šventąją Komuniją. 

A iro 


Katriutė 


Katriutė nebuvo graži mergaitė, ir ji 
nedėvėjo puikiais rūbais. Ji net nebuvo 
katalikė. Tačiau jos tėvelis ir motina laikė 
ją beveik tobula ir ją labai mylėjo. Ma- 
žasis Jėzus nelaikė ją tobulą esant, bet 
Jis ją mylėjo dar labiau kaip josios tėveliai. 
Jis išsirinko ją ir paėmė jos mažą sielą į 
dangų, kol ji dar nebuvo paliesta didelės 
nuodėmės, 

Jau sakiau, kaip labai ją mylėjo josios 
tėveliai. Kai Katriutė jau buvo penkerių 
metų amžiaus, ji pradėjo lankyti mokyklą. 
Tačiau jos tėveliai buvo susirūpinę, nes ji 
nesijautė linksma toje mokykloje. Kas 
dieną jos akyse buvo matyti ašarų, nes 
mokytoja buvo jai pikta. Pagaliau motina 
nuvedė ją į katalikų mokyklą ir paprašė 
priimti dukrelę į mokyklą. Sesuo abejojo, 
ar priimti Katriutę į mokyklą, nes mergaitė 
nebuvo katalikė. Tačiau mergaitės mo- 

tina nenustojo prašiusi Seserį, nes daug 
kartų buvo girdėjusi, kad vaikai visuomet 
jaučiasi laimingi katalikų mokyklose. Galų 
gale Sesuo sutiko. Ir nuo kitos savaitės 
pradžios Katriutė ėmė lankyti vienuolyno 
mokyklą, kaip ir kitos katalikės mergaitės. 
Katriutė pasijuto visai kitaip. Vos pa- 
budusi rytą, ji sakydavo: „Mamyt, ar jau 
ne laikas keltis? Mamyt, kad tik nepasi- 
vėluočiau į mokyklą; pirmoji pamoka visų 
įdomiausia". Pirmoji pamoka buvo Kate- 
Irizmas, ir Katriutė labai mėgo tą pamoką. 
Tokie nuostabūs apsakymėliai apie Visa- 
galį Dievą, apie Kristų ir Jo Švenčiausią 
Motiną ir apie šventuosius. Ir vis tai ap- 
sakymai, kaip tikrai yra buvę. Kartą Ka- 
triutė sugrįžo namo visa susijaudinusi. Kai 
kurios jos draugės tą rytą buvo priėjusios 
prie Pirmosios Šventosios Komunijos. Ka- 
triutė matė jas pasipuošusias baltais šydais 
(velionais) ir vainikėliais. Ji klausinėjo, 
kodėl tos draugės taip pasipuošusios. Jai 
buvo paaiškinta, kad tą rytą Mažasis Jėzus 
pirmą kartą įžengs į jų širdeles. Kai kurios 
lų mergaičių buvo ne daug ką vyresnės už 
ją pačią, todėl Katriutė nieko nesakė, bet 
laukė. 

Po kiek laiko Katriutei sukako šešeri 
metai, ir ji jautėsi esanti didelė mergaitė. 
Vos tik ji tą dieną atėjo į mokyklą, tuojau 
prisiartino prie Sesers ir tarė: 

— Atsiprašau, Sesut, man šiandien su- 
kako šešeri metai, o Marytė turi tik šeše- 
rius ir pusę. 

Marytė buvo viena tų mergaičių, ku- 
rios neseniai buvo priėjusios prie Pirmos 
Šventos Komunijos. 

— Tikiuos, Katriut, — tarė Sesuo, bu- 
čiuodama mergaitę, — kad turėsi labai 
linksmą gimimo dieną. Tai jau beveik pa- 
sivijai Marytę, ar tatai norėjai man pasa- 
kyti? 

— Taip, Sesut. Ar negalėčiau aš šian- 
dien priimti Mažąjį Jėzų į savo širdį? Ma- 
+ytė juk priėmė. 

— Bet Marytė yra katalikė, brangioji, 
ir tik katalikės mergaitės tegali priimti 
Šventąją Komuniją. 

— Tai prašau, Sesut, padaryti mane 
katalike. 

— Negaliu, brangioji. Turi prašyti 
savo tėvelį ir mamytę. 

Sesuo atsiduso. Katriutė gi nuėjo į 

savo vietą ir atlikinėjo pamokas. Bet nuo 
tos dienos vėl prasidėjo ašaros namie. Ji 
vis sakydavo: 

— O, brangioji mamyt, aš noriu būti 
katalikė, Ar neleisi man būti katalike? 

— Niekai, Katriut, — atsakydavo mo- 
tina. — Ar tavo tėvelio tikyba jau tau ne- 
begera? 

— Ne, mamyt; aš negaliu priimti Ma- 
žojo Jėzaus, jei aš ne katalikė, 

Bet motina nesuprasdavo, apie ką 
kalbėdavo mergaitė, 

Tuomet Katriutė imdavo mėginti ir 
tėvelį: „Brangus tėveli, ar nenorėtum pa- 
daryti mane labai laimingą?" 

— Taip, brangioji, jei tik galėčiau, Ko 
gi nori? 

— O,tėveli, leisk man būti katalike. 
Aš taip noriu Mažojo Jėzaus. O, tėveli 
brangusis, leisk. 

Bet ir tėvas jos nesuprato. 

Panašūs dalykai įvykdavo taip daž- 
nai, kad pagaliau motina pasakė atiduo- 
sianti mergaitę į kitą mokyklą, kur nekala- 
ma į vaikų galvutes tokių keistų minčių. 
Toksai motinos pasakymas labai išgąsdino 

Katriutę. Ji prižadėjo daugiau nebeprašyti 
leisti jai būti katalike, kad tik ją paliktų 
katalikų mokykloje. Tuo būdu ir vėl at- 
sirado taika namuose. Praėjo keli mėne- 
siai. Ir vėl mokykloje laimingų vaikų bū- 
rys priėjo prie Pirmos Šventosios Komu- 
nijos. Nelaiminga Katriutė, ji buvo taip 
įsitikinusi, kad Mažasis Jėzus šiandieną 
tikrai ateis pas ją. Daug kartų ji giliai ap- 
siverkė, nuėjusi gulti, 

Netrukus motina pastebėjo, kad jos 
dukrelė išblyško ir sulyso.*Nuvedė ją pas 
gydytoją. 

— Mergaitė kremtasi, — tarė gydy- 


jojas. — Ar nežinote — kodėl? 

— Tai vis dėl tos mokyklos, kurią 
lanko, — atsakė motyna. 

— Tad reikia pakeisti mokyklą, — ta- 
rė gydytojas. — Ji nepasitaisys, jei nenu- 


stos krimstis, 

Tą vakarą Katriutės tėvelis ir mamytė 
ėmė tartis, Jei jie atims ją iš mokyklos, 
mergaitė krimsis. Ir jei jie paliks ją mo- 
kykloje, — vis vien ji krimsis. Kodėl gi 
neleisti jai būti katalike? Juk tai tokia 
pat gera tikyba, kaip ir jųdviejų. O, gal, 
ir geresnė? 

Kitą dieną tėvas ir motina nuėjo į mo- 
kyklą ir sutarė su Seserim, kad Katriutė 
būtų priimta į Katalikų Bažnyčią. Juodu 
pasižadėjo, kiek pajėgdami, daryti visa pa- 
dėti jai vykdyti tikybos pareigas. Po to 
sugrįžo namo. Tėvas, paėmęs Katriutę ant 
kelių, pranešė jai, kas sutarta. Katriutė 4 
iš džiaugsmo negalėjo pakankamai atsidė- 
koti savo tėveliams. Ji atrodė kaip visai 
Kita mergaitė, 

Tuojau ji ėmė pasakoti savo tėveliui 
ir mamytei puikiuosius, mokykloje girdė- 
ius apsakymėlius apie Mažąjį Jėzų. Kai 
atėjo metas atlikti Pirmąją Išpažintį, ji pa- 
sakojo tėveliams, kaip brangusis Jėzus nu- 
plaus jos sielą, kad šioji būtų balta — bal- 
tutėlė. Ji ėmė savo tėvelių teirautis, ar ir 
juodu nepanorėtų nuplauti savo sielą. Ta- 
čiau nei tėvas nei motina nežinojo, kaip 
jai atsakyti. 

Katriutė atliko savo Pirmąją Išpažintį, 
ir netrukus pradėjo rengtis prie Pirmosios 3- 
Šventos Komunijos. Ji labai stengėsi būti 
gera. Dažnai ji išsižadėdavo savo mažų 
mėgiamų dalykėlių vis dėl savo brangaus 
Jėzaus. Kartais motina negalėjo nenusi- 
stebėti, 

— Visiškai nebegaliu suprasti to kū- 
dikio, — sakydavo. — Katriutė taip mėg- 
davo saldainius, dabar gi juos išdalina; taip 
pat ir pyragaičių ir uogienių ji beveik kad 
neliečia. Tačiau ir niekuomet nemačiau 
jos tokios laimingos ir patenkintos, kaip 
dabar, 

Pagaliau prisiartino ir Pirmosios Ko- 
“  munijos diena. Kas per džiaugsmo diena! 
| — Jaučiuos perdaug laiminga gyventi, 
— tarė Katriutė savo motinai tą vakarą. — 
Kaip puiku būtų numirti ir visuomet gy- 
venti su Mažuoju Jėzum. 

— Argi paliktum tėvelį ir mane vieną? 
— paklausė motina. 

— Galėčiau jus visuomet matyti, jei 
būčiau danguje, — atsakė Katriutė, — Pa- 
prašyčiau Mažąjį Jėzų, kad Jis ir jums 
leistų ten ateiti. 

Kiek vėliau, priimdama Šventą Su- 
tvirtinimo Sakramentą, ji pasirinko Mari- 
jos Imeldos vardą. Ji sakė: „Mažasis Jė- 
zus paėmė Imeldą gyventi pas Save tuojau 
po to, kai ji priėmė savo Pirmąją Šventą 
Komuniją". 

Slinko mėnesiai. Katriutė eidavo prie 

Dievo Stalo taip dažnai, kiek jai mamytė 
leisdavo. Jis darėsi vis šviesesnė, vis lai- 
mingesnė. Savo tėvų namuose ji buvo kaip 
saulės spindulėlis. 

— Kaip aš patenkintas, kad ji katali- 


kė, — sakydavo jos tėvelis. — Jaučiuos 
geriau, žiūrėdamas į ją. 
— Taip, — tardavo motina, — kai ji 


rytais ir vakarais kalba savo maldeles, ji 
atrodo tikrai kaip angelėlis. 

Mažasis Jėzus taip pat mėgdavo žiūrėti 
į Katriutę. Jis padėdavo jai daryti josios 
sielą vis gražesnę ir gražesnę. Ir tikrai, 
jos siela buvo kaip bepražystanti baltoji 
lelija. „Šitoji lelija neturi susitepti ar nu- 
vysti“, tarė Mažasis Jėzus. „Aš paimsiu ją 
į dangų ir pasodinsiu ją Savo darželyje, kur 
ji niekuomet nenuvis". 

Vieną dieną Jis atsiuntė Katriutei ligą, 
dilteritą. Katriutė taip smarkiai susirgo, 
jog gydytojai paėmė ją į ligoninę. Kiekvie- 
nas ten stengėsi būti jai labai malonus. 
Kartą aplankė ją malonus senelis kunigas, 
kuris pasakė jai, kad Mažasis Jėzus nori 
ją paimti pas Save į dangų. 

— O, aš taip patenkinta, — tarė Ka- 

triutė. Tėveliui ir mamytei atėjus jos at- 
lankytų, ji pranešė jiems apie tą gerą nau- 
jieną, pridurdama: „Ir aš paprašysiu Ma- 
žąjį Jėzų, kad Jis leistų ir judviem ten 
ateiti". 

Tačiau josios tėveliai buvo labai nu- 
liūdę. Juodu žinojo, kaip liūdna bus be 
mažosios dukrelės. 

Kitą dieną Katriutė užmigo. Ir pabu- 
dusi, ar žinot, kur ji atsirado? Danguje 
su Mažuoju Jėzumi, laiminga amžių am- 
žiams. Bet ji nepamiršo savo tėvelio ir 
mamytės. 

Po metų ir josios tėvelis mirė. Bet 
prieš mirtį jis pasikvietė kunigą ir papra- 
šė leisti jam mirti kataliku, kaip jojo Kat- 
riutė kad buvo. Kunigas pamokė jį ir pa- 
krikštijo. Netrukus jis nuėjo į dangų su- 


= sitikti su savo dukrele. Beliko viena mo- 
tina. Ir ji pasiprašė kunigą pakrikštyti. 

— Nes, — ji sakė, — ir aš turiu būti 

Ž kartu su Katriute ir tėveliu, kai ateis mano 


eilė. 

Marytė 


Tatai įvyko prieš šešiasdešimt metų, 
kai buvo karas tarp Prancūzijos ir Vokie- 
tijos, būtent, 1870 metais. Vokiečiai atve- 
dė savo didelę kariuomenę į Prancūziją, 
ir daug kautynių įvyko Prancūzijos že- 
mėje. 

Vieną vakarą vokiečiai prisiartino prie 
bažnytkaimio, kuris vadinasi Dijon (Di- 
žon). Jie pasiuntė žvalgus pasakyti žmo- 
nėms, kad tą naktį į bažnytkaimį atvyks 


"vokiečių kareiviai. Žvalgai taip pat pra- 


nešė, kad kareiviai savo nakvynei užims 
bažnyčią, nes tai buvo vienatiniai dideli 
rūmai tame bažnytkaimyje. 

Išgirdę apie tai, bažnytkaimio gyven- 
tojai labai nusiminė, Klebono nebuvo na- 
mie, o daugelis tų kareivių buvo blogi 
žmonės. Todėl negalima buvo palikti 
bažnyčioje Švenčiausiojo Sakramento, nes 
kareiviai būtų galėję Jį įžeisti. Antra ver- 

tus, gyventojai negalėjo uždrausti vokiečių 
kareiviams apsinakvoti bažnyčioje. 

Jūs žinote, kad tik kunigas ar diako- 
nas tegali paimti Švenčiausiąjį Sakramentą 
į rankas. Niekas kitas — nebent būtų bū- 
tinas reikalas. Negavęs ypatingo leidimo, 
niekas negali paliesti ciborijos, arba pa- 
švęstos taurės, kurioje Kristus laikomas. 
Kadangi vokiečių kareiviai nakvos bažny- 
čioje, tai, suprantama, atsirado „būtinas 
reikalas“. Tačiau nė vienas bažnytkai- 
mio gyventojas nedrįso išnešti ciborijos. 
Iš pradžių jie kreipėsi į zakristijoną, bet 
šis atsakė: „Ne“. Paskui jie ėmė pra- 
šyti čia vieną, čia kitą, bet kiekvienas bi- 
jojo arba sakė esąs nevertas to daryti. Kas 
gi beliko daryti? Greitai jau bus per 
vėlu, 

Pagaliau vienas vyras tarė: „Žinau, 
kas daryti. Mano mažoji dukrelė Marytė 
yra sukakusi ketverius metus. Ji-gera ir 
nekalta, kaip angeliukas. Aš.pakelsiu ją 
prie altoriaus. Tegul ji paima Mūsų Vieš- 
patį iš tabernakulo, Laikančią savo vai- 


kiškose rankelėse ciboriją, ją mes nunešis 


me į kleboniją". 

Visiems patiko šitoksai pasiūlymas. 
 Susiieškota Marytės. Motina gražiai ją 
nuprausė. Ypatingai gerai nuplovė ranku- 
tes, kurios netrukus turės nešti Mūsų 
“ Brangujį Viešpatį Apvilko ją geriausia 
balta suknele. Berengdama mergaitę, mo- 
tina paaiškino jai, kokios didelės garbės ji 
"susilaukė. 

Marytė, tarytum, viską gerai suprato. 
„Nieko nuostabaus, nes nuo to laiko, kai 
„ Marytė pradėjo bėginėti, motina dažnai 
"ją nusivesdavo į bažnyčią aplankyti Ma- 
“ žojo Jėzaus tabernakule. Daug kartų Ma- 
rytė buvo siuntusi Jam bučinių nuo bažny- 
J čios slenksčio. Dabar ji gerai suprato, kad 
| jai reikės nešti Mažasis Jėzus savo ranku- 
E“ tėse, 

Iš lengvo ir pagarbiai tėvelis nunešė 
Marytę altoriaus laiptais ir atrakino tabet- 
nakulo dureles. Marytė meilingai išėmė 
ciboriją, kurioje buvo jos brangusis Jėzu- 
sėlis, ir prispaudė ją prie savo krūtinėlės. 
Jos maža širdužė greitai plakė, kai ji 
šnabždėjo Jėzui, kaip maloriu jai yra lai- 
kyti Jis rankose. Vis smarkiau ir smarkiau 
ji spaudė balto šilko uždangalą, kūris gau- 

Lini didaa, I 


Vis tvirčiau ir tvirčiau laikė tėvas savo mažąją 
dukrelę glėbyje... 

bė Kristaus aukso namuką. Vis tvirčiau 
ir tvirčiau laikė tėvas savo mažą dukre- 
lę glėbyje. Argi ne ji nešė savo mažytėse 
“ rankelėse Viešpatį ir Dievą, Kuris visus 
mus laiko savo Delne? Argi ne Jis, pasi- 
slėpęs Švenčiausiame Sakramente, mus 
myli taip labai, kad tik būtų arti mūsų, ka- 
“da mes būsime Jo reikalingi? 

Paskui Marytės tėvą ėjo visi bažnyt- 
kaimio gyventojai, sudarydami ilgą pro- 
cesiją. Jie priėjo prie klebonijos. Čia 
Kristus saugiai išbuvo per visą naktį. Ge- 
rieji sodiečiai paeiliui klūpojo prie Jo ir 
saugojo Jį. 

Norėtumėt žinoti, kodėl tai didelei 
garbei parinko. Marytę, o ne vieną suaugu- 
sių vyrų? Dėl to, kad ji buvo tokia nekal- 
ta ir skaisti. Ji dar nebuvo padariusi nuo- 
- dėmės ir todėl nebuvo įžeidusi brangiojo 

Jėzaus. Kaip tik į tokias skaisčias, ne- 

kaltas sielas, kaip josios, geidžia Jėzus 
į įžengti per Šventą Komuniją. 

L Dar tą patį vakarą sugrįžo klebonas. 
Sodiečiai papasakojo jam visa, kaip buvo 
| padarę. Klebonas buvo labai patenkintas. 
| Jis pasakė Marytei, kad ji turi visuomet 

